
Parengto sprendimo projekto tikslai ir uždaviniai: 2023 m. birželio 10 d. įsigaliojo Lietuvos Respublikos valstybės politikų darbo užmokesčio įstatymas Nr. XIV-2013, kuriuo keičiamas valstybės politikų, tame tarpe ir mero, darbo užmokesčio dydis ir jo apskaičiavimo tvarka.  
Šiaulių miesto savivaldybės tarybos 2023 m. balandžio 11 d. sprendimu Nr. T-197 „Dėl tarybos nario, pavaduojančio merą ar laikinai einančio mero pareigas, skyrimo“ Šiaulių miesto savivaldybės tarybos nariui, laikinai einančiam mero pareigas buvo nustatytas tokio pat dydžio atlyginimas kaip ir savivaldybės merui. 
Pasikeitus teisės aktams, reglamentuojantiems savivaldybės mero atlyginimo dydį ir jo apskaičiavimo tvarką, keistinas tarybos sprendimas, kuriuo nustatytas tarybos nario laikinai einančio mero pareigas darbo užmokestis.  
Dabartinis sprendimo projekte aptariamų klausimų reguliavimas: šiuo metu galiojančiame sprendime nustatytas koeficientas – 19. Pasikeitus teisiniam reglamentavimui, taikytinas koeficientas yra 3,4 (Šiaulių miesto savivaldybės mero pareiginės algos koeficientas). Tarybos sprendimas neatitinka įstatymų, reglamentuojančių darbo užmokesčio dydį ir apskaičiavimo tvarką.  
Sprendimo projekte numatyta: nustatyti, kad Šiaulių miesto savivaldybės tarybos nariui, laikinai einančiam mero pareigas, taikomas Šiaulių miesto savivaldybės mero pareiginei algai taikytinas koeficientas. 
Priėmus sprendimą, galimos pasekmės (tiek teigiamos, tiek neigiamos): numatomos teigiamos pasekmės – bus nustatytas teisės aktus atitinkantis darbo užmokestis. 
Priėmus sprendimą, keičiami ar panaikinami galiojantys Savivaldybės teisės aktai – 2023 m. balandžio 11 d. sprendimu Nr. T-197 „Dėl tarybos nario, pavaduojančio merą ar laikinai einančio mero pareigas, skyrimo“. 
Sprendimui įgyvendinti reikalingi priimti papildomi teisės aktai – nereikalingi.
Sprendimui įgyvendinti reikalingos lėšos – nereikalingos.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Numatomo teisinio reguliavimo poveikio vertinimo rezultatai: numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.  
Sprendimo projektą parengė: savivaldybės mero pavedimu Šiaulių miesto savivaldybės tarybos ir mero sekretoriatas. Tiesioginė rengėja – mero patarėja, Virginija Mickavičienė, tel. 8 41 596208.

